חוק לחלוקת חיסכון פנסיוני בין בני זוג שנפרדו (תיקון), התשע"ו–2016
הצעת חוק פרטית, הכנסת ה-20
פורסם: ספר החוקים, חוברת 2527, עמ' 533, 2016-02-07T00:00:00+02:00
חוק לחלוקת חיסכון פנסיוני בין בני זוג שנפרדו, התשע"ה-2014ף קובע כי אדם יוכל להיחשב כשאיר של בן זוגו לשעבר בהסדר פנסיה של צבירת זכויות לפי פסק דין לחלוקת חיסכון פנסיוני שניתן לגביו לפני יום תחילת אותו חוק בהתקיים מספר תנאים. בין השאר, דורש החוק כי אם חלפו שנתיים מהמועד שבו ניתן פסק הדין לחלוקת החיסכון הפנסיוני או מהמועד שבו החלה הזכאות של בעל הפנסיה לגמלה, לפי המאוחר, תוגש הבקשה לרישום פסק הדין לא יאוחר מתום שנה מיום תחילתו של החוק (6 בפברואר 2016). התיקון הנוכחי מאריך את התקופה לרישום פסק דין לחלוקת חיסכון פנסיוני שניתן לפני יום התחילה משנה לשלוש שנים מיום התחילה (עד ליום 6 בפברואר 2018).